runetrust/blame-folketinget-dk huggingface dataset:
Mogens Lykketoft (S), 2000-09-07:
Som en af spørgerne rigtigt nåede frem til ved egen kraft: De fleste af dem ligger jo ikke på statsbudgettet, og de vil komme i årene 2002, 2003, 2004, og de vil under ingen omstændigheder i størrelse kunne matche den rentegevinst, staten kan opnå i forhold til et nej.
Frank Jensen (S), 2001-05-03:
Ud over en udvidelse af personalekontakten er det også slået fast, at det påhviler fængselspersonalet løbende at være særlig opmærksom på, om isolerede varetægtsarrestanter har behov for øget personalekontakt, tilsyn af læge, psykiater, udvidet adgang til besøg m.v. Fængselspersonalet har desuden pligt til at være opmærksom på, at behovet for kontakt øges i takt med varigheden af isolationsanbringelsen.
Hans Christian Schmidt (V), 2003-01-22:
Men jeg har noget imod, når jeg bliver skudt i skoene, at jeg flytter rundt på tal af alle mulige slags. Altså jeg er nødt til at sige: Den regering, der var dengang, afsatte de 31,8 mio. kr. i 2001 til kemikalie og sundhed og miljø, men man anvendte 19,1 mio. kr. Jeg har hørt diskussionen i dag.
Marianne Pedersen (V), 2004-10-26:
Det er da korrekt, men vi har også sagt, at begrundelsen for, at udligningsreformen først skal falde sammen med den nye kommunalreform, er, at det vil være uhensigtsmæssigt at lave en udligningsreform nu, som kommunerne skal agere efter, og når vi så har det nye kommunale danmarkskort, skal man lave en anden udligningsreform, fordi flytningen af opgaverne kan have nogle konsekvenser.
Klaus Hækkerup (S), 2001-04-06:
For det tredje kan vi fremme samarbejdet mellem det private erhvervsliv og lokale myndigheder om at fastholde og starte nye arbejdspladser, selvfølgelig specielt i de udsatte områder, og for det fjerde kan vi opfordre regeringen til at iværksætte forsøg med fjernarbejdspladser.
Helge Adam Møller (KF), 2003-03-18:
Men hvis vi går helt ned og siger, at man kan foretage telefonaflytning af den »tilfældige« hotelportier eller barmand - hotelportieren, som udlejer et værelse, eller barmanden, som anviser en kunde - så må vi i hvert fald konstatere, at selve det, der lå bag den oprindelige paragraf om, at det skulle være en meget alvorlig forbrydelse, og at det skulle være noget, der havde en meget stor strafferamme, så rører vi næsten ved, at det bliver standard, at det er noget, politiet kan gå hen og bede domstolene om. Det næste bliver vel, når butikstyveri skal opklares, og det er selvfølgelig vigtigt at få opklaret det, men der ville jeg være lidt betænkelig ved at bruge telefonaflytning - selv efter en dommerkendelse.
Hans Christian Schmidt (V), 2003-01-29:
I den forbindelse blev et beløb på 8,1 mio. kr. ud af et samlet udisponeret beløb for 2001 under §§ 23, 24 og 31, aktiviteter vedrørende bekæmpelsesmidler, på 11,9 mio. kr. ikke videreført til 2002.
Ole Stavad (S), 2000-02-24:
Men må jeg godt sige lidt overordnet først, at jeg synes, det er lidt synd, at en meget vigtig debat, hvor der er en utrolig masse svære dilemmaer, man er nødt til at forholde sig til, af nogen bliver brugt til at fremstille sig selv som den enkelte borgers vogter af retssikkerheden og fremstille det, som om der ikke er andre, der er optaget af det.
Jørgen Arbo-Bæhr (EL), 2007-04-17:
Jeg vil godt i forlængelse af hr. Bjarne Laustsens spørgsmål prøve at få finansministerens temperament sådan lidt ned, og det vil jeg gøre ved at sige: Lad os nu antage, at finansministeren har talt fuldstændig sandt, hvert et ord, finansministeren har sagt indtil videre i dag, er sandt, så er mit spørgsmål til finansministeren: Er der noget til hinder for, at de nyansatte efter 1. januar kunne ansættes på præcis samme løn- og ansættelsesvilkår som dem, der i forvejen er ansat på VUC- og SOSU-området?
Frank Aaen (EL), 2007-05-02:
Derfor: Kan vi ikke få løftet sløret for, ikke på virksomhedsniveau, det ved jeg godt vi ikke kan, men på brancheniveau, hvilke brancher der i en sådan grad har fået imødekommet deres protester, at de er gået fra, at de var skarpt imod og sagde alt muligt grimt om regeringen, til at sige, at det er i orden?
Susanne Zimmer (ALT), 2019-12-05:
Vi vil dog gerne i forhandlingerne have sat fokus på det bionedbrydelige engangsservice og se, om vi kan få lavet en god løsning der, så det ikke bliver ramt dobbelt hårdt, fordi det netop er en vægtbaseret afgift, og engangsservice af f.eks. palmeblade er tungere end engangsservice af plast.
Lea Wermelin (S), 2020-05-05:
I bemærkningerne til beslutningsforslaget står der, at kommunerne før lovændringen i 2017 kunne afslå ansøgninger om udvidelse af husdyrbrug med lokale argumenter som f.eks. planlægningsmæssige hensyn, at en udvidelse ville genere for mange borgere, eller at man ikke ønskede flere grise i kommunen.
Morten Helveg Petersen (RV), 2001-10-23:
Vi noterer os også regeringens tilkendegivelse af, at den i forbindelse med en eventuel forlængelse eller justering af bidraget - afhængigt af hvordan situationen udvikler sig, eller hvis der sker en væsentlig ændring i opgavens karakter - vil rådføre sig med Det Udenrigspolitiske Nævn eller om nødvendigt på ny forelægge sagen for Folketinget.
Zenia Stampe (RV), 2012-05-03:
Bare et godt råd til Venstre: Jeg synes, at man skal passe på med at sætte for mange ordførere til at stille spørgsmål, for det kommer virkelig til at illustrere uenigheden hos Venstre, for nu siger hr. Jan E. Jørgensen så, at man ikke er tilhænger af at bryde konventioner.
Rasmus Stoklund (S), 2020-06-23:
Derfor synes jeg bare ikke, at man, eftersom det jo mest har ligget i retorikken fra både Dansk Folkepartis og Venstres side på udlændingeområdet, har så meget at lade den nuværende regering høre, for den forsøger jo rent faktisk at løse nogle af de her problemer – også på grund af alt det, vi jo har aftalt i fællesskab, og som jeg synes er godt.
Anni Matthiesen (V), 2025-12-09:
Og vi tror på de erhverv, som er en stor del af landdistrikterne, uanset om vi taler om landbrugs- og fødevareerhvervet eller for den sags skyld de små og mellemstore håndværksvirksomheder og ikke mindst også turismen, som udvikler sig rigtig meget, også i landdistrikterne.
Hans Kristian Skibby (DD), 2023-12-14:
Det gjorde det f.eks. tidligere, hvor det også var Enhedslisten, der sammen med SF, så vidt jeg husker, foreslog et forbud mod import af forbrugerprodukter indeholdende PFAS, hvilket jo sådan set, hvis det var blevet virkelighed, ville forbyde import af iPhones og Tesla-elbiler og alt muligt andet, som kommer ind i Danmark.
Karsten Lauritzen (V), 2008-01-15:
Hvis jeg skal svare fru Pia Kjærsgaard, må jeg igen sige, at jeg tilslutter mig det, og jeg må også sige, at jeg da synes, at det er dybt tragisk, at den her debat i dag ikke handler om den debat, som professor Martin Paldam har rejst i offentligheden om effektiviteten af vores udviklingsbistand, og det spørgsmål om, hvorvidt man i det hele taget skal give udviklingsbistand.
Peter Kofod (DF), 2025-02-26:
Jeg vil læse spørgsmålet til ministeren højt: Hvad mener ministeren om, at man i Sverige har planer om at halvere antallet af ulve fra 340 til cirka 170, mens man i Danmark åbenbart ikke kan tage lignende skridt, selv om der er ni gange så meget plads i Sverige som i Danmark?
Per Clausen (EL), 2010-05-20:
Der er jo et eller andet paradoksalt i, at de, der hele tiden taler om, hvor vigtig bilen er, særlig for dem, der bor i de tyndtbefolkede områder, bruger alle pengene på at udvide motorveje i de tætbefolkede dele af Danmark – de dele af Danmark, hvor man udmærket godt ved at byerne ikke er i stand til at opsuge mere trafik, og hvor man godt ved at det relativt set er nemmest og billigst at løse problemerne ved hjælp af kollektiv trafik.
Margrete Auken (SF), 1997-11-21:
jeg det var - var meget nøje udarbejdet og meget detaljeret med hensyn til, hvordan det hele skulle gøres, fordi vi på det tidspunkt tog hensyn til Verdensbankens rapport om, at det var vigtigt at have hele målsætningen for, hvordan det skulle gøres, og dengang havde vi altså de dér fonde med, der skulle til for at sikre, at de penge, der kom ind, gik til styrkelse af pendlernes kollektive trafik.
Sonja Albrink (CD), 2001-05-10:
Og selv om man naturligvis ikke skal kunne beskæftige sig med kriminalitet i ly af disse grundlæggende rettigheder, skal myndighederne altså ikke have mere vidtgående beføjelser, end hvad formålet kræver. Jeg er også klar over, at det, jeg nu fremhæver, jo nok ikke er det, man kan kalde et typisk eksempel.
Lotte Rod (RV), 2013-11-12:
Så det, der har været fuldstændig afgørende for os i de her forhandlinger, da der nu var nogle partier, der kom og sagde, at de gerne ville kigge på holddelingsreglerne, var at sige: Okay, vi kan godt finde ud af en eller anden åbning, men til gengæld skal vi indhegne det på en måde, så det er skrevet fuldstændig klart i loven, at man ikke må lave fast niveaudeling.
Keld Albrechtsen (EL), 1999-01-20:
Derfor er der brug for en garanti imod en kupagtig fremgangsmåde, hvor et flertal i Folketinget en dag som et lyn fra en klar himmel udskriver en folkeafstemning med kort varsel og derefter tromler frem med en nøje forberedt skræmmekampagne om konsekvenserne for den danske krone i tilfælde af et nej.
Tom Behnke (FRI), 1999-11-25:
Jeg er enig i, at det kan være nødvendigt i visse tilfælde i forskellige situationer, men der er nu engang ingen forskel på en hjemløs dansker og en udlænding, der kommer her til landet og skal have et sted at bo. Indenrigsministeren har sagt, at vi skal behandle alle lige godt.
Bertel Haarder (V), 2009-11-24:
Og det er ikke længere end en uge siden, jeg sad med kommunernes og regionernes formænd – det var faktisk dagen før kommunevalget – hvor vi fandt enighed om en formulering, som sikrer, at vi får langt flere pladser til SOSU-medhjælpere og SOSU-assistent-elever i kommunerne og i regionerne, og den aftale skal selvfølgelig overholdes.
Carsten Hansen (S), 2002-11-07:
Det, jeg godt vil høre ministeren om, og det var det, jeg spurgte den konservative ordfører, fru Helle Sjelle, om, er: Hvis det viser sig, at det stigende deltagerantal, vi har set af unge hf-kursister på VUC, nu melder sig ud og gå til gymnasiet, og hvis den besparelse, som regeringen jo har forventet at få ind for at få finansieret sit skattestop, ikke kommer, er ministeren så ligesom den konservative ordfører, villig til at se på, hvad der så kan gøres i forhold til de gymnasiale uddannelser?
Poul Fischer (DF), 2004-12-02:
Dette beslutningsforslag fra Socialdemokratiet lægger op til, at alle kommunale selvstyrehavne og aktieselskabshavne, der er helt eller delvist ejet af kommuner, skal kunne udføre skibsrelaterede hjælpetjenester og havnerelateret operatørvirksomhed, hvilket der ikke er mulighed for med den nugældende havnelov.
Laura Lindahl (LA), 2016-05-23:
Det er ikke nogen nem løsning, men det her er et bud, og jeg anerkender fuldt ud, at der er rigtig mange uafklarede spørgsmål, som jeg glæder mig over ministeren vil hjælpe os med at få konkretiseret og blive klogere på, men det her handler for os om at sætte en politisk vision, et politisk ønske, i forhold til hvor vi gerne vil hen, og hvad vi kan gøre for de her mennesker.
Poul Nødgaard (DF), 2001-02-08:
Hvis man læser i de udmærkede bemærkninger, der er til forslaget, hedder det rent ud sagt, at man giver kunstneren det, han eller hun skal have i honorar plus det, der ellers løber på, og hvis kunstneren selv får noget ud af sin kunst, skal hele beløbet eller eventuelt kun dele af beløbet tilbagebetales, alt efter hvad kunstneren har fået ud af det.
Bjarne Laustsen (S), 2002-05-23:
Det andet er, at der i de seneste dage er kommet det frem, at HK har rejst en sag i forhold til ILO-konventionerne, hvor man mener, at det, at man med dette forslag ikke har mulighed for at få en sådan kønsopdelt statistik, er i strid med ILO-konventionerne.
Karen Hækkerup (S), 2014-04-25:
Justitsministeriet har til brug for omtalen af de praktiske erfaringer med loven foretaget høringer hos andre ministerier: Beskæftigelsesministeriet, Erhvervs- og Vækstministeriet, Fødevareministeriet, Miljøministeriet og Skatteministeriet. De pågældende ministerier er valgt, fordi de tilsammen foretager et meget betydeligt antal årlige kontrolbesøg, der er omfattet af retssikkerhedsloven.
John Vinther (KF), 1997-10-30:
Det er det, der er hele vores hovedanke, og det er der, hvor vi siger: Hvis vi skal kunne tilslutte os det her, og vi formoder, at regeringen har et vist ønske om en bred tilslutning, så kræver det, at vi får en forhandling om, hvordan man kan sikre, at ministeren stadig er den, der har det retlige ansvar i forhold til Folketinget, hvad angår de økonomiske og forvaltningsmæssige dispositioner.
Pia Olsen Dyhr (SF), 2013-11-21:
Med forslagets bemyndigelsesbestemmelse er det hensigten, at transportministeren fremover administrativt skal kunne udmønte nye politiske aftaler – og politiske aftaler indgås af politiske partier i Folketinget – om en opfyldelse af befordringspligten, forudsat at den udmøntning holdes inden for lovens rammer.
Sophie Hæstorp Andersen (S), 2024-11-26:
Det, der så er vigtigt for mig at sige, er, at det, regeringen vil og gør, er at styrke området retssikkerhedsmæssigt, ved at vi kommer tættere på den praksis, der er i kommunerne, men også, at vi ser på, hvad det er for en lovgivning, vi har bedt kommunerne at styre efter, f.eks. på hjælpemiddelområdet eller med hensyn til merudgiftsydelsen, som er nogle af de ting, der indgår i rammeaftalen om Sammen om Handicap.
Mai Mercado (KF), 2024-05-24:
Men lige nu ser vi jo en resocialisering, som på nogle stræk er ekstremt presset, hvor uddannelsestilbud i fængslerne nedlægges, hvor beskæftigelsestilbud i fængslerne nedlægges, og hvor vi jo dybest set ikke får lavet den resocialiserende indsats, som gør, at man kan forhindre, at nye forbrydelser sker, når det er sådan, at de indsatte bliver løsladt, og de igen går ud i samfundet, og det betyder nye ofre, som kunne have været undgået.
Kristian Thulesen Dahl (DF), 2001-10-25:
Det var hr. Søren Søndergaards logik i sit svar til hr. Helge Adam Møller, der går ud på, at man ikke skal bekæmpe terrorisme sammen med terrorister, og derfor skal man ikke bekæmpe terrorisme i Afghanistan med udgangspunkt i Afghanistan sammen med slyngelstater som Pakistan og Saudi-Arabien.
Ida Auken (RV), 2019-02-26:
Ikke bare refererer man i regeringens forslag til vedtagelse ikke til de seks principper, der ligger, og som vi kunne forstå på klimaministeren at man støtter – jeg vil sige, at man stadig kan nå at besinde sig og stemme for vores forslag, hvis man vil, hvis man synes, at man har flyttet sig i den her debat – men hvad der faktisk er værre endnu, bruger man ordene klimaneutralitet i 2050 i regeringen og Dansk Folkepartis forslag.
Nadeem Farooq (RV), 2012-08-20:
Der er vist nogle, som vedkommende har misset, for det, sagkundskaben er enig om – i hvert fald den mest ædruelige sagkundskab inden for økonomi – er nemlig, at det giver størst effekt på arbejdsudbuddet, hvis du, når du f.eks. har 5 mia. kr., bruger dem på at øge topskattegrænsen frem for at sænke topskatteprocenten.
Simon Kollerup (S), 2021-05-04:
Det er hensigten med den her bemyndigelse, at den bliver brugt til at give 1 måneds ekstra frist til de ca. 200.000 virksomheder, som ellers skal indsende deres årsrapport senest den 31. maj i år, og med den her fristudskydelse på 1 måned imødekommer vi både et ønske fra de mange virksomheder og fra revisorerne, som er de to parter, der oplever et ekstraordinært stort arbejdspres på grund af de mange ekstraopgaver i forbindelse med hjælpepakker, og vi sikrer, at årsrapporterne på den anden side ikke forsinkes unødvendigt.
Karina Lorentzen Dehnhardt (SF), 2021-05-21:
Derfor begyndte jeg så at dykke ned i problemstillingen, og der var det så, at jeg kom på sporet af VIVE's rapport, for de har nemlig kortlagt årsagerne og konsekvenserne for de mennesker, som har været udsat for en voldsforbrydelse af psykisk, fysisk eller seksuel karakter.
Line Barfod (EL), 2009-01-20:
I Nordisk Råd vedtog vi på sessionen her i efteråret også en rekommandation på det her område, og noget af det, som Nordisk Råd opfordrer alle landene til, er at indføre et Barnets Hus, hvor børn, der har været udsat for overgreb, straks kan komme hen og blive undersøgt, få den fornødne hjælp og også gå i et forløb derefter.
Claus Hjort Frederiksen (V), 2015-12-16:
Vi lavede et kasseeftersyn i august måned, efter vi kom til, og det viste jo, at det der famøse råderum, som Socialdemokraterne talte om før valget, nemlig at man havde 39 mia. kr., som man kunne give som gaver og til gode initiativer, var indskrænket til 31 mia. kr. primært på grund af faldet i oliepriserne, men også på grund af et par andre faktorer.
Lars Løkke Rasmussen (V), 2016-10-06:
Derfor synes jeg stadig væk, at det kan være naturligt, at de ministre, som deltager i satspuljeforhandlinger, og som sidder med ressorter, hvor man typisk finansierer aktiviteter via satspuljen, er i god og i tæt, og jeg håber også i tillidsfuld dialog bl.a. med fru Aaja Chemnitz Larsen, så grønlandske ønsker også kan trækkes ned og indgå i debatten.
Jacob Jensen (V), 2011-12-21:
Man opererer med præcis det samme niveau, hvis man regner det om til årsbasis, og det er derfor, det undrer mig, at hr. Thomas Jensen bliver ved med at holde fast i, at man både får en sundhedseffekt og en finansieringskilde til andet formål, for vi må bare konstatere, at det som sagt fremgår klokkeklart af regeringens eget forslag og ændringsforslag, at hr. Per Clausen fra Enhedslisten har fuldstændig ret, når han har udtalt, at det her intet har med sundhed at gøre, det er kun et spørgsmål om, at man skal have penge i kassen.
Frank Jensen (S), 2000-10-10:
Tværtimod får politiet i forhold til det udgangspunkt, vi havde, da vi var oppe på det største antal betjente, da vi var oppe på den største bevilling, der har været tale om i den gamle 4-års-aftale, som udløb med udgangen af sidste år, og selv om vi tager det allerhøjeste antal betjente, uniformerede folk, og økonomi, så får politiet altså tilført betydelig flere ressourcer, ekstra 800 mio. kr. over den her 4-årige periode.
Simon Kollerup (S), 2012-11-02:
Altså, mener ordføreren ikke, at man med rimelighed kan forvente, at de parter, der indgår en aftale – herunder landets borgmestre og herunder også landets borgerlige borgmestre – går aktivt ind i arbejdet for at skabe job til dem, der står til at falde ud af dagpengesystemet til nytår?
Thor Möger Pedersen (SF), 2011-11-09:
Det synes regeringen er fornuftigt, fordi vi faktisk ønsker at træffe nødvendige og også svære prioriteringer for dansk økonomi i en tid, hvor der er brug for krone for krone at finansiere nye, vigtige initiativer, f.eks. forbedring af det fælles sundhedsvæsen.
Kristian Thulesen Dahl (DF), 2000-12-13:
Jeg spurgte, om statsministeren ikke kan se, at hvis man anlægger den fortolkning og også fremover bliver ved med det, har man reelt helt tømt suverænitetsbegrebet for indhold, og det er altså noget helt andet end det, statsministeren valgte at henvise til i sin besvarelse.
Rasmus Stoklund (S), 2020-05-14:
Og der er intet i vejen for, at den ordning, vi diskuterer nu, og som Liberal Alliance så godt kan tilslutte sig, kan gøre præcis det samme; en flygtning kan sagtens have taget en faglært uddannelse, være kommet på positivlisten og så have fået sit ophold på den måde.
Carsten Bach (LA), 2024-04-16:
Jeg var lige ved at tro, at min bemærkning kunne gå hen at blive helt overflødig her, for det lød jo nærmest, som om ordføreren fra Danmarksdemokraterne og ministeren fik forhandlet sig på plads med en beretningstekst, og at vi så var helt ovre den her proces i Folketingssalen, og at vi faktisk bare kunne tage den videre derfra.
Mogens Andreasen (DF), 1999-04-22:
Europa-Kommissionen har rettet henvendelse til den danske regering med spørgsmål om efterlønsordningen, og som det fremgik af arbejdsministerens svar i spørgetiden onsdag den 10. februar, er regeringen parat til at tage en retssag ved EF-Domstolen, hvis den danske efterlønslov underkendes som værende i strid med EU's regler om arbejdskraftens bevægelighed og rettigheder.
Ole Vagn Christensen (S), 2002-05-22:
De ville endvidere jo kunne bidrage til at styrke den generelle erhvervsudvikling i knudeområderne, for det er jo sådan, at når der skabes noget, fører det altid noget nyt med sig, fordi man hele tiden skal finde ud af, hvordan man bliver bedre og dygtigere til at håndtere de råvarer, de produkter, vi har med at gøre, og også hvordan bliver vi dygtigere, når det drejer sig om markedsføringen af dem. Så der er en lang række ting, der breder sig som - kunne man kalde det - ringe i vandet.
Pia Olsen Dyhr (SF), 2013-11-21:
I forbindelse med behandlingen her i Folketinget udtrykte bl.a. Det Radikale Venstre ros til Post Danmarks ledelse og fagforeningerne for at bakke op om det her og for at have gjort det muligt, at vi kan lave de her ændringer, og jeg deler helt hr. Andreas Steenbergs tilgang til det.
Astrid Krag (S), 2013-06-03:
Det system, den treenighed, almen praksis, den kommunale sygepleje og sygehusafdelingerne, kan jo kun fungere, hvis de tre tænker sammen, arbejder sammen og har forpligtende fællesaftaler, og man skal have en sikkerhed for, at alle spiller med på den, altså kommune, praktiserende læge og sygehusafdelinger.
John Dyrby Paulsen (S), 2007-09-11:
Vi har sagt lige nøjagtig det modsatte, nemlig at det, der er vigtigt for os, er, at det er socialt bæredygtigt, at der er en ordentlig social profil, og at det er vigtigt, at der ikke er nogen, der bliver tvunget fra hus og hjem, og det ved Venstre udmærket.
Kristian Thulesen Dahl (DF), 1998-04-01:
Jeg kan da godt forstå, at der er nogle ministre, der kan føle sig foranlediget til at synes, det er sjovt og rart og positivt at have indflydelse på, hvad der sker i Frankrig, i Portugal eller i Spanien, også på forholdsvis små politiske detailreguleringsområder, men vi skal altså huske på, at hver gang vi siger ja til det, siger vi også ja til, at de andre lande blander sig i, hvilke regler vi skal leve efter her i Danmark, og dermed løber vi en stadig større risiko for, at Folketinget og den danske befolkning får nedstemt, hvad vi ønsker, der skal gælde her i Danmark, og i højere grad skal rette os efter ting, som er vedtaget af andre landes stemmer end de danske.
Margrethe Vestager (RV), 2013-04-09:
Der er jo så bare det ved det, at vi alle sammen er medlemmer af politiske partier, og jeg går da ud fra, at vi nyder den respekt i vores partiforeninger og vores centrale sekretariater, at hvis vi siger, at nu har vi i Folketingssalen beskæftiget os med det her, og vi synes, det er vigtigt, der bliver handlet derude, så bliver der taget fat.
Rune Lund (EL), 2015-10-23:
Ud fra den argumentation kunne man jo sige, at det var mere demokratisk at nulstille alle og sige, at alle fortsat skulle komme med en stillerliste. Men vi synes, det giver mest mening og er en mindelig løsning ligesom at sige, at i den politiske situation og virkelighed, vi har, giver det ikke mening at sige, at man skal ud at bevise sit værd på den måde.
Lene Espersen (KF), 2004-11-18:
Jeg kan i den forbindelse oplyse, at en ekspertgruppe under Direktoratet for Kriminalforsorgen i øjeblikket er i gang med en revision af det eksisterende regelsæt vedrørende arbejdspenge, bl.a. med henblik på en mere ensartet udbetaling af vederlag, uanset hvad den indsatte er beskæftiget med.
Simon Kollerup (S), 2016-11-17:
Og de to ting i sammenhæng gør selvfølgelig, at vi nu i udvalgsarbejdet må se på, hvordan man kan få fordelt tingene, så vi kan få styr på at leve op til de aftaler, vi indgår, og muligvis også få styr på, hvordan vi sikrer dyrevelfærden i forbindelse med bindestaldene.
Frank Aaen (EL), 2012-11-27:
Derfor har vi aftalt for længst med regeringen, at der skal nedsættes et udvalg sammen med arbejdsmarkedets parter, som finder ud af, hvordan man i højere grad kan målrette en arbejdsskadeafgift mod, hvor der svines med arbejdsmiljøet, og belønne dem, som gør noget godt for arbejdsmiljøet.
Anne Baastrup (SF), 2012-02-02:
Jeg vil sige, at argumentet omkring landtaxaernes overlevelse på baggrund af det her forslag synes jeg klingede en lille smule hult, da jeg spurgte: Hvor mange taxabevillinger er man nødsaget til som kommune at give for at sikre, at der er tilstrækkelig med transportmuligheder til syge, hvor regionerne ønsker det, og hvor kommunerne ønsker det, og hvad er konsekvensen?